Aalborg Stiftstidende, 1843-05-02
Fædrelandet. Kjøbenhavn, den 29de April. Den danske Straffecoder indeholder endnu nogle Straffebestemmelser, der enten man seer hen til Straffens egen indre Natur og Beskaffenhed eller til de Handlinger, som de skulle danne en Modvægt imod, og enten man betragter Sagen fra Humanitetens eller fra en fornuftig Straffetheories Side, neppe lade sig forsvare. Det er nu vel saa, at disse Straffebestemmelser aldrig blive satte i Udøvelse, idet de al til blive forandrede og formildede, men ogsaa fra det Standpunct er det en mislig Sag, at de bestaae i Loven, idet det nødvendigt maae svække dennes Anseelse, naar den indeholder Bestemmelser, om hvilke det er notorisk, at de ikke ville blive bragte til Anvendelse. Som saadanne Straffebestemmelser kunne blandt andre anføres de Straffe, der omhandles i Lovens 6-1324– og 25, af hvilke Artikler den første er bleven bragt til Anvendelse under en i Høiesteret igaar paakiendt Sag. Denne Artikel bestemmer, at den Ægtemand, som haver sin Ægtehustrue levende, eller den Ægtehustrue, som haver sin Ægtemand levende, og bliver befunden i aabenbar Hoer, saa det er beviisligt, da skulle de første Gang, hvis Brøde saa findes, straffes paa deres Gods og Penge efter deres yderste Formue. Findes de anden Gang, da skulle de iligemaade straffes paa deres Gods og siden strax forvises af Landet (9: Provindsen. Komme de tredie Gang, saa det er beviisligt, da skal den Ægtemand, hvis Brost saa findes, miste sit Hoved og den Ægteqvinde, hvis Brøst saa findes, stoppes i en Sæk og druknes. Under den omhandlede Sag var det tilstrækkeligt godtgjort ved egen Tilstaaelse i Forbindelse med Sagens øvrige Omstændigheder, at Tiltalte Sidsel Rasmusdatter, der, 35 Aar gammel, tidligere har været straffet 2 Gange efter Lovens 6-1324, saaledes som Straffen for de 2 første Gange er modificeret ved den senere Lovgivning, samt i det Hele har levet et forargeligt Liv, nu atter, uden at være skilt fra sin Mand, har med en fremmed Mandsperson avlet et Barn, og har saaledes gjort sig skyldig i den omhandlede Forbrydelse, 3die Gang begaaet. Hun blev derfor ved Grevskabet Christianssædes Birks Extraretsdom af 17de Februar dette Aar dømt til at sioppes i en Sæk og druknes, hvilken Dom i Tirsdags stadfæstedes i Høiesteret. (Dag.) Af Præmisserne til Dommen i Sagen imellem Generalgouverneur Scholten og Fuldmægtig Heilbuth erfares den Mærkelighed, at Retten ingen Anledning har fundet til at mortificere Heilbuths Beskyldninger imod Gouverneuren, og, hvis Sagen, der er appelleret, skulde blive stadfæstet ved Høiesteret in terminis, indsees ikke, at Hr. v. Scholten, efter en saadan Dom, kan vedblive at beklæde sit høie Embede. Man siger ellers, at Gouverneuren ved sin Bortreise fra Kjøbenhavn medtager en vigtig Resolution angaaende Slavemancipationen, men den er forseglet og skal først aabnes i Vestindien. (Dannev.) Ole Bull afreiste i Torsdags til Kiel, hvor han, saavelsom i Lübeck, agter at give Concerter. Om 14 Dage vender han atter tilbage til Kbhvn, for maaskee endnu at give en Concert inden sin Afreise til Norge, hvorfra han efter et kort Ophold vil begive sig til Nordamerika. Til den philologiske Embedsexamen have denne Gang meldt sig det udsædvanlige Antal af sex Studerende.